Υλικό Φυσικής-Χημείας	Δυναμική
Πληροφορίες από το διάγραμμα ταχύτητας και η δύναμη.


Ένα σώμα βάρους 100Ν, αρχίζει να ανυψώνεται από το έδαφος, με την επίδραση μιας κατακόρυφης δύναμης F, όπως στο πρώτο σχήμα, ενώ δίπλα δίνεται το διάγραμμα της ταχύτητας σε συνάρτηση με το χρόνο.
Να χαρακτηρίστε τις παρακάτω προτάσεις, ως σωστές ή λανθασμένες, δίνοντας και σύντομες επεξηγήσεις.
i) Τη στιγμή t1 το σώμα επιβραδύνεται.
ii) Τη στιγμή t2 η δύναμη έχει μέτρο F2 > Β, όπου Β το μέτρο του βάρους.
iii) Τη στιγμή t2 η δύναμη έχει μέτρο F2 < F1, όπου F1 το μέτρο της δύναμης τη στιγμή t1.
iv) Για το μέτρο της δύναμης τις στιγμές t2 και t3 ισχύει F2 < F3.
Απάντηση:
	



Στο διάγραμμα της ταχύτητας, η κλίση εκφράζει την επιτάχυνση του σώματος. Έτσι αν φέρουμε εφαπτόμενες στην καμπύλη τις στιγμές t1 και t2, θα διαπιστώσουμε ότι φ > θ, συνεπώς η επιτάχυνση μειώνεται με το πέρασμα του χρόνου. Προφανώς τη στιγμή t3 το σώμα δεν έχει επιτάχυνση.
Εξάλλου από το 2ο νόμο του Νεύτωνα παίρνουμε:
F-Β=m∙α →
F=Β+m∙α (1)
Η πρόταση είναι λανθασμένη. Το σώμα επιταχύνεται (η ταχύτητα αυξάνεται).
Με βάση τη σχέση (1) η πρόταση είναι σωστή.
Αφού η επιτάχυνση μειώνεται, προφανώς, από (1) θα μειώνεται και το μέτρο της δύναμης F. 	
Η πρόταση είναι σωστή.
Και αυτή η πρόταση είναι λανθασμένη αφού τη στιγμή t3,  F=Β, ενώ τη στιγμή t2 το μέτρο της  δύναμης είναι μεγαλύτερο από το βάρος.

